30 శాతం ఆదాయవృద్ధే లక్ష్యం
నవతెలంగాణ-వాణిజ్య విభాగం
   ప్రస్తుత ఆర్ధిక సంవత్సరం తమ రెవెన్యూలో 30 శాతం వృద్ధి అంచనా వేస్తున్నామని మాట్రిక్స్‌ టెలికం అండ్‌ సెక్యూరిటీ వైస్‌ ప్రెసిడెంట్‌ మార్కెటింగ్‌ అండ్‌ సేల్స్‌ సాగర్‌ గొసలియా అన్నారు. శుక్రవారం హైదరాబాద్‌లో అడ్వాన్స్‌డ్‌ కమ్యూనికేషన్‌ సిస్టమ్స్‌ మేనేజింగ్‌ డైరెక్టర్‌ దుర్గాప్రసాద్‌తో కలిసి మాట్రిక్స్‌ బ్రాండ్‌లో లర్జ్‌ ఎంటర్‌ప్రైజెస్‌ అత్యాధునిక ఐపి-పిబిఎక్స్‌ను ఆయన విడుదల చేశారు. దీంతో వివిధ కార్యాలయాల్లో 1500పైగా ఇంటర్‌కమ్‌ ఫోన్లు, డిజిటల్‌ స్మార్ట్‌పోన్లు, ఎస్‌ఎంఎస్‌, వాయిస్‌కాల్స్‌ను ఉపయోగించుకోవచ్చని చెప్పారు. వినియోగదారుల సంఖ్యను బట్టి ఇది రూ.10 లక్షలు-రూ.16లక్షల మధ్య విలువ చేస్తుందన్నారు. క్రితం ఆర్ధిక సంవత్సరంలో రూ.100 కోట్ల టర్నోవర్‌ సాధించామని సాగర్‌ చెప్పారు. తమ మొత్తం రెవెన్యూలో ఆంధ్రప్రదేశ్‌, తెలంగాణ రాష్ట్రాల వాటా 20 శాతంగా ఉందన్నారు. గత 15 ఏళ్లలో 500 పైగా ఉత్పత్తులను ఆవిష్కరించామని చెప్పారు. తమ మొత్తం టర్నోవర్‌లో 25 శాతం ఎగుమతుల ద్వారా సమకూరుతుందన్నారు.
మీ స్నేహితులకు రికమెండ్ చెయ్యండి